Անդրադառնալով Մանվել Գրիգորյանին պատկանող տարածքներում ԱԱԾ-ի իրականացրած բացահայտումներին՝ Ռուստամյանը շեշտեց, որ փաստերը սահմռկեցուցիչ են: «Սա խայտառակություն է և սրբապղծություն: Մենք պետք է մտածենք, թե ինչպես ենք վերացնելու այս ամենի հետևանքները, որ վերականգնենք մեր ազգային հպարտությունը: Մեր բոլոր խնդիրները պետք է ուղղված լինեն նրան, որ բացահայտումները լինեն հնարավորինս արագ, սա է, որ մենք պետք է այսօրվա արդարադատությունից ակնկալենք, իսկ մենք պետք է նպաստենք, որ այդ բացահայտումները լինեն սպառիչ ու համոզիչ մեր հասարակության համար, որ այսպիսի դեպքերն այսուհետ բացառվեն»,- եզրափակեց Ռուստամյանը: